48. schôdza NR SR - 6.deň - B. popoludní
Dátum: 2015-03-18
Poslanec: Hlina, Alojz (-)
Druh vystúpenia: Vystúpenie v rozprave

26. Vážený pán predsedajúci, vážené aj kolegyne, kolegovia. Škoda, už tak vychladla tá bizarná situácia spred obeda a som si pripadal jak v nejakom panoptiku, či jak sa to hovorí, v nejakom absurdnom divadle. Naozaj tu, tu sa hádali členovia svojho klubu, jeden druhého objavovali po troch rokoch, skúsenostiach, že ešte dokáže prekvapiť. Len či si vy, kolegovia, uvedomujete, že na vás sa veľa ľudí upiera so svojím zrakom, že im pomôžete. Pani doktorka, aj na vás trebárs. Viete a vy po troch rokoch zistíte, že Štefan Kuffa ešte dokáže prekvapiť. Vy mňa tiež dokážete prekvapiť, viete, že aký je váš prínos, keď ste tri roky potrebovali na to. Je, je bizarná, naozaj je to bizarné a všetci, jak sa raz hovorí, že všetci sa raz stretneme v jednej posteli, tak vyzerá, že vy sa raz všetci stretnete na jednej kandidátke a pôjdete do tej Bytče, a ja si fakt to voľno urobím, keď bude Poliačik s Vašečkom v Bytči v kulturáku, a ja sa na to pôjdem pozrieť. A keď sa bude hovoriť o tých hodnotách a tá hodnota bude absolútna, nespochybniteľná, byť v parlamente. Prosím vás, nerobte hanbu tomuto parlamentu, bolo to bizarné, pred obedom čo ste tu stvárali, že ste sa tu objavovali jeden druhého, že kto je čo zač, a to fantastické. Len, prosím vás pekne, toto je Národná rada, Slovenskej republiky, pani Horváthová. Národná rada Slovenskej republiky. Parlament sa tomu tiež zvykne hovoriť, dobre? Tu sa sem-tam aj chodí, pracuje, vyjadruje a snaží sa konať tak, vedomí si tej zodpovednosti za tých tritisíc euro, čo dostávate, že tu treba po sebe niečo nechať. A keď niekto potrebuje tri roky, aby na to zistil, tak podľa mňa niekde inde je chyba. Prepáčte mi ten úlet, ale nedá sa tu na to niekedy pozerať. Tu ste sa rozjímali všetci, jak idete pomáhať obetiam, ani neprišiel kolega Poliačik. A išiel k obetiam, sa prihlásil do diskusie. No ako vám záleží nahlásite sa, neprídete poobede. Taký dobrý obed bol? Proste je tak neúctivé. Potom jak vám má človek veriť, že niečo chcete? Prosím vás, keď nie ste schopný, tak sa nehláste. Načo sa hlásite potom? Šípošová detto. Prihlási sa, a kde je, kde bola? (Reakcia z pléna.) Ja som trápny. No tak som trápny. Ja viem. Mne už, mne už to nepomôže, deti moje, ale ja len hovorím, čo vy tu stvárate, nech ľudia vedia. To bolo bizarné. To, čo ste tu stvárali tesne pred obedom, to by jeden nenahral. Keby to niekto chcel, nejaká relácia Kredenc alebo neviem čo, to nezvládnu. Dramaturgicky (ruch v sále), dramaturgicky sa to nedá zvládnuť. Nedá. Jasné. Do Bytče tam a Bytča bude úplne fantastická, pôjdem tam, ja pôjdem tam, keď tam budeš s Vašečkom. (Reakcia z pléna.) Aj s Viskupičom, to je jedno. Prosím vás pekne... (Reakcie z pléna.) Jasné. Kolegovia... (Prerušenie vystúpenia predsedajúcim.) Laššáková, Jana, podpredsedníčka NR SR 27. Pán poslanec, poprosím vás, pokračujte ďalej. Hlina, Alojz, poslanec NR SR 28. Návrh zákona v zásade sa snaží riešiť dve oblasti. Ja sa budem venovať iba jednej. Dobre? Rieši oblasť povinnej školskej dochádzky, a teda určitých okolností. S tým spojené neriešim. A ja sa pristavím pri tej druhej. Výchova k rodičovstvu, ergo sociálna výchova. Ako to povedať? Bez urážky, pani kolegyňa, tento návrh, niežeby som mal nejaké, ale možno si raz spravím nejakú komparáciu, ale mám pocit, že tento návrh vzhľadom na prepracovanosť je skôr návrhom z dielne ministerstva ako vaším návrhom. Čiže čo chcem tým povedať. Že tento návrh alebo nejaký base bol vypracovaný na ministerstve práce, sociálnych vecí a rodiny a na to chcem upozorniť. Z toho ide trošku pre mňa obava. Asi neexistuje vôľa ho predložiť, teraz už v blízkosti volieb a po referende už je aj strach ho predložiť, tak ideme do testovacieho módu, nahovor tam nejakých liberálov, nech to dajú, že čo to urobí. Ja vám len skúsim povedať, že čo sa nám objavilo v parlamente, ja len na to upozorním, už robte, čo chcete, prosím vás. Tu niekto sa prihlási, začne tu mudrovať. Ja len poviem, čo tu je. Dobre? A vyjadrujem presvedčenie, až presvedčenie, bez urážky, nechcem sa vás dotknúť. (Rečník sa obrátil k navrhovateľke. Reakcia z pléna.) Dobre, tak nie presvedčenie, vysoký predpoklad, že ten návrh bol vypracovaný na exekutíve. (Reakcia z pléna.) No dobre. O čom hovorí tento návrh? Púšťa sa do tém, s ktorými sme asi alebo mali byť konfrontovaní, tu aj kolegyňa nám prečítala všetko možné. Jednej veci sa bojím. Že my sa nakoniec – zjednodušene –, že kvôli tomu, že v rómskych osadách sa rodia deťom deti, tak desaťročné deti budú učiť nasadzovať kondóm. Ešte raz? Toto bolo uvedené aj v dôvodovke, je to tak. (Reakcia z pléna.) Teda má to riešiť, má to riešiť proste vylúčené, sociálne vylúčené spoločenstvá, niektoré situácie s nimi spojené, a preto... Áno. My sa dozvieme, teda že pod rúškom toho, že ideme riešiť tuto, tak v zásade sa nám do našeho zákonodarstva dostane, že, všimnite si tú textáciu, od 5. do 9. ročníka. V 5. ročníku sú 11-ročné deti. Alebo 10-, alebo 11-ročné deti? V piatom ročníku sú 11-ročné deti. Čo ich chcete učiť na vzťahu rodičov, áno, niekde asi sa..., a vieme o tom, poďme to riešiť, poďme o tom rozprávať, ale ja poznám ix škôl, kde s tým nie je problém, a ja nevidím najmenší dôvod, prečo by niekto mal 11-ročné deti učiť nasadzovať si kondóm. Nevidím. No ak ma chce presvedčiť, že vidí, nech sa páči, nech sa prihlási. Ja ho nevidím. (Reakcia z pléna.) Hovoríme o... Ja to ináč... A tie eufemizmy sú úplne fantastické, my hovoríme o vzťahu k rodičovstvu alebo k manželstvu, tak sa to volá, v zásade pre lepšie, je to sexuálna výchova. (Reakcia z pléna.) Veku primeraná. A kto o tom rozhoduje, čo je veku primerané, vy, pán kolega? Vy, pán kolega? Vy, pán kolega, o tom? Dobre. (Prerušenie vystúpenia predsedajúcou.) Laššáková, Jana, podpredsedníčka NR SR 29. Pán poslanec, pokračujte. Poprosím vás, kto chce, nech sa prihlási do rozpravy. Nech sa páči. Hlina, Alojz, poslanec NR SR 30. Ja nechcem o ničom rozhodovať. (Reakcie z pléna.) No. (Odmlčanie sa rečníka.) Počkajte, aby som sa vrátil. Ja sa to len pokúsim zjednodušiť, že my sme tu vystavovaní takému plazivému trendu to tam dostať, a to bude, nejak strategicky sa k tomu potrebujeme dostať a vyskúšame, proste na konci celého dňa má byť povinná, nebude sa to volať sexuálna výchova, ale bude sa to volať povinná, teda vzťah, výchova k zodpovednému rodičovstvu. Prosím vás, ale ešte upozorním, poviem aj to, čo by sa v prípade dalo robiť, ale poďme ešte na tú fantáziu, ktorá je spojená, že teda doniesla to tu predstaviteľka liberálnej strany. Predstaviteľka liberálnej, ktorá by mala, jej DNA okrem tých ix, neviem, tých prvkov, z ktorej sa skladá DNA, by tam mala mať ešte jeden, hej, že teda umožní to právo voľby. To je liberalizmus. Ale ona donesie textáciu, kde je úplne normálne natvrdo, natvrdo definované "povinný pre všetkých žiakov", a aby nevznikol nejaký rozpor, tak ešte je dodané, že bez možnosti alternácie s iným predmetom, proste to je akože na, na, na brutál, akože proste o tom nediskutujeme. Rozumiete? A toto priniesla predstaviteľka liberálnej strany. To si nedovolil, podľa mňa to je, nech sa na mňa nikto nehnevá, za hitlerovského Nemecka proste tak jednoznačné vymedzenie, tak exaktne potvrdené bez akýchkoľvek pochybností a to nám donesie liberál. A ešte vám donesie to, a si zoberte, ináč že je ten návrh, je aj zákerný. Ten návrh vyníma z tej povinnosti, lebo ten nepovinný predmet sa zrazu stane povinným, to si tiež povieme, ale vyníma cirkevné školy. A detto s tým prišiel liberál. Čiže ak, vychádzajme z tej premisy, že vzdelávanie k tomu rodičovstvu je nevyhnutné. Tak vy diskriminujete, pani kolegyňa! Vy ste určitú skupinu detí vytiahli, to je... Čiže vychádzajme z toho, je to nevyhnutné, preto je to povinné, preto sa to tie deti učia, ale na cirkevných sa nemusia. Však vy ich diskriminujete. To je na úrovni normálnej diskriminácie, vy ste nad tými deťmi v cirkevných školách urobili kríž, to sú talibanci, oni, im nedoprajete to vzdelávanie, to nevyhnutné vzdelávanie. Rozumiete, že tá absurdita, to je ako megaabsurdita. Nerozumiete? Skúste chápať, čo vám chcem povedať, že doniesť návrh zákona, ktorý hovorí, že je nevyhnutné vzdelávať deti sexuálnej výchove, ale nemusíte cirkevné deti vzdelávať. Čo to je? Povedzte mi, čo to je. Ja tomu nechápem. (Reakcia navrhovateľky: "Hneď teraz to chcete vedieť?") No to som si... Počkám si. (Povedané so smiechom a smiech v sále.) A znova, doniesol to liberál, hej, to nedoniesol nejaký, by som povedal, ja neviem, nechcem sa nikoho dotknúť, hej, nejaký uletený politologický zázrak, ale, ale niekto, kto má komunikáciu do externého prostredia, že je liberál. Potom to tak vyzerá, potom to tak vyzerá s touto krajinou, keď liberáli sú takí, konzervatívci takí, potom to tak vyzerá. Prosím vás, ľudia, ja chcem upozorniť ľudí, dávajte si pozor, je to, podľa mňa je to nebezpečné, nebezpečné a teraz áno, nám sa pridalo rúško alebo pridal sa nám ďalší dôvod okrem iných dôvodov, ktoré sú v Európe, taký výskum, hentaký výskum. U nás sa pridáva problém sociálne vylúčených spoločenstiev na prepotvrdenie toho, že to je nevyhnutné, že je nevyhnutné 11-ročné deti učiť sexuálnej výchove. Ale cirkevné netreba, iba tie ostatné. Toto je tu, v tomto návrhu. Ja sa s tým nestotožňujem, pani kolegyňa. (Reakcia navrhovateľky.) No ale je tu návrh na májovej schôdzi, ktorý hovorí, ktorý je tak liberálny, ako len liberálny môže byť, ale to vy ako ultrakonzervatívec, talibanec, mentálny blokista, nemôžte pochopiť, ale ja vám to skúsim. Ten návrh hovorí, že ak sa niekto (reakcia navrhovateľky) – to je v politike, to nie je osobné –, ak sa niekto rozhodne, že ide rozširovať okruh výuky nad existujúci, ak sa niekto rozhodne, tak my zavádzame v tom našom návrhu, v tom liberálnom, ultraliberálnom zavádzame, že je povinný o tom informovať rodičov. Rodič má právo, keď sa rozhodne, že ho to zaujíma, čo ho chcú učiť, si vyžiadať osnovy. Keď si nič nevyžiada, považuje sa to za to, že s tým súhlasí. Ale dávame mu možnosť, my sme liberáli takí, že by ste mohli ku nám na kolenách kľačať, učiť sa. Dávame mu možnosť, tomu rodičovi, že môže si vyžiadať osnovy. Po posúdení tých osnov má znova možnosť liberálne sa nevyjadriť, to sa chápe za súhlas, to znamená, že nemá výhrady, alebo môže využiť právo rodiča, ktorý povie, že jeho dieťa nechce, aby ho učili nasadzovať kondóm v jedenástich, a povie, prepáčte, nesúhlasím. A v tom prípade znova sme mimoriadne liberálni, v tom prípade má rodič právo ospravedlniť svoje dieťa z tejto výuky a škola je povinná zabezpečiť náhradné vyučovanie. Tento návrh tu bude v máji, pani kolegyňa. Verím, že ho ako údajná liberálka (povedané so smiechom) po tejto entrée, po tomto predstavení podporíte, aby ste aspoň trošku zmiernili chyby, ktoré ste napáchali predložením tohto návrhu. Tento návrh tu je. Povedzte mi, že čo je... Áno, to je podľa mňa riešením toho, tej situácie. Rodič sa oboznámi, niektorý sa, niekomu to je jedno, niekoho to nezaujíma, niekto povie, dobre, ešte viac ich mohli učiť. Áno, to je to právo voľby. To je tá možnosť toho rodiča. Ale vy ste tu doniesli návrh, ktorý bude deti učiť, vy to vravíte, výchova k rodičovstvu, sexuálnej výchove. A neexistuje alternácia. To je tak tvrdé, tak tvrdý zákon, neviem, či som to už videl. Proste tak tvrdý, proste neexistuje. Teraz že, a teraz a tam je ešte, ono to z toho jak to explicitne, implicitne, z toho v zásade vám, táto textácia vám hovorí: "Keby si to decko do tej školy neposlal, kamaráde, tak to nerozchodíš, sociálka, neviem čo." To je presne to. To je presne tá tvrdosť tej textácie, hovorí: "Len nech ťa nenapadne to decko na tú vyučovaciu hodinu neposlať, len nech ťa to nenapadne!" Všeličoho sa ešte dožijeme v tejto krajine aj v tomto parlamente. Ja som si dovoľoval za potrebné povedať, že s týmto trendom nesúhlasím, a mám na to svoje dôvody, nespochybňujem aj kolegom, čo sa hlásia aj k pánovi Froncovi, my hovorme o tom, že treba deťom hovoriť, každý teda primerane veku, neviem čo, forme, ale my nevieme, čo chcú učiť. A neberte rodičom právo - ten návrh tu bude - sa to dozvedieť. Vidieť, to lebo tu sa utajujú tie osnovy, to nikto nevidel, potom sa to stratilo, niekde to len testujú a potom zrazu to nevedeli nájsť. Keď už niekto chce, viete, ja si študijné materiály fyziky nebudem žiadať, lebo tam nemáte čo učiť. Ale na študijné materiály sexuálnej výchovy, v mojom prípade už vnuka alebo vnučky, sa rád pozriem, ak to bude teda v budúcom čase. Verím, verím, že sa nedopracujeme k tomu, že mi to nikto nezakáže, a keď to budem chcieť, tak nebudem za neviem koho a budeme sa vystavovať neviem akému postihu, čo sa v tejto krajine nedá vylúčiť, obzvlášť keď liberáli nosia tak tvrdé, tvrdé zákony, to, to ani nechcem sa vracať do tých historických nejakých paralel, že s čím by sa dali porovnávať. A to už teda len skončím s tým, pardon, že tá výchova k rodičovstvu sa zaradila ako 15a bod, kde 15 bod je náboženstvo, a to už je len to čaro tohože chceného alebo nechceného. Kľudne to mohol byť aj 19. bod. Asi to má byť jasným dôkazom toho, že keď je to 15a-čko, tak je to pri náboženstve a to už možno, možno toto som si mohol prípadne odpustiť. Najdôležitejšie z toho celého je to, že chcete a je tendencia zaviesť do nášho školského systému povinné vzdelávanie, nazývajú to eufemisticky výchovy k rodičovstvu, je to sexuálna výchova pre deti od 5. do 9. ročníka. To je celé, ďakujem pekne.